**РАЙОННА ИЗБИРАТЕЛНА КОМИСИЯ ЛОВЕЧ**

ПРОТОКОЛ № 10/ 07 март 2023 г.

от заседание на Районна избирателна комисия Ловеч

 Днес 07 март 2023 г. от 17.35 ч. в гр. Ловеч, ул. „Търговска”№ 43, зала 1109, се проведе заседание на РИК Ловеч. На заседанието присъстват членове на комисията както следва:

ПРЕДСЕДАТЕЛ: Валентина Стефанова Недялкова

ЗАМ.-ПРЕДСЕДАТЕЛ: Евгения Асенова Иванова

ЗАМ.-ПРЕДСЕДАТЕЛ: Клара Сашева Баросова

СЕКРЕТАР: Петко Георгиев Петков

ЧЛЕНОВЕ: Иван Донев Арабаджиев

 Анна Дочева Михайлова

 Росица Дилянова Димитрова

 Любен Иванов Раев

 Мария Бончева Йорданова

 Севдие Шефкат Кулаалиева

Зюлейха Мустафова Терзиева

 Мариана Михайлова Иванова

Присъстват 12 от общо 13 члена на Комисията. Отсъства Ивелина Георгиева Иванова. Всички членове са уведомени по телефона. Публикувано е и съобщение на интернет страницата на РИК Ловеч за датата и часа на заседанието, публикуван е и проект на дневен ред.

Присъстват повече от половината членове, поради което на основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа.

Заседанието на РИК Ловеч бе открито от Председателя, който оповести следния проект на дневен ред:

1. Приемане на график за обучението на членовете на секционните избирателни комисии в изборите за народни представители на 02 април 2023 г.
2. Разглеждане на жалби и сигнали;
3. Промени в състава на секционни избирателни комисии в изборите за народни представители на 02 април 2023 г.
4. Разни.

Председателят подложи на гласуване така обявения проект на дневен ред. Бе проведено гласуване и с 12 гласа „За“ (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Росица Дилянова Димитрова; Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.

**Точка първа:**

С оглед изискването на чл. 72, ал. 1, т. 3 от Изборния кодекс, РИК Ловеч следва да организира обучение на членовете на секционните избирателни комисии, за което да се приеме график. Получено е предложение от „Сиела Норма“ АД за провеждане на обучения за работа със специализирани устройства за електронно машинно гласуване (СУЕМГ)

Председателят направи предложение, което бе подложено на гласуване. Бе проведено гласуване и с 12 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Росица Дилянова Димитрова; Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 3 от Изборния кодекс, Районна избирателна комисия Ловеч

**Р Е Ш И :**

Определя дата и час за провеждане на дистанционни обучения в реално време през платформата Teams от „Сиела Норма“ АД на членовете на секционните избирателни комисии в Единадесети изборен район – Ловешки в изборите за народни представители на 02 април 2023 г., за работа със СУЕМГ както следва:

* 20.03.2023 г. /понеделник/ от 18.00 часа
* 22.03.2023 г. /сряда/ от 18.00 часа
* 25.03.2023 г. /събота/ от 11.00 часа
* 26.03.2023 г. /неделя/ от 11.00 часа

Решението подлежи на обжалване пред Централна избирателна комисия в срок до три дни от обявяването му.

**Точка втора:**

В Централна избирателна комисия е постъпило писмо с вх. № НС-22-110 от 05.03.2023 г. от Силвия Младенова. Писмото е препратено от ЦИК по компетентност на Районна избирателна комисия Ловеч с вх. № 77/06.03.2023 г., 14.00 часа. В писмото се поставя въпрос кой и как реди листите на СИК в община Тетевен. Отбелязва се, че в много от секциите имало по двама души от една политическа партия, а друга партия няма представител. Твърди се, че листите са пренаредени и преправени.

От писмото не се извлича конкретно искане, но РИК Ловеч приема изложеното като сигнал и извърши проверка относно нарушения на изборния процес по изложените в писмото обстоятелства.

На 22.02.2023 г. /сряда/ от 13.00 часа са проведени публични консултации за състава на секционните избирателни комисии в сградата на Община Тетевен. Процедурата е открита и водена от Кмета на Община Тетевен – д-р Мадлена Бояджиева. Видно от представения протокол в консултациите са участвали редовно упълномощени представители на всички политически сили, които следва да предложат членове на секционните избирателни комисии. Упълномощените представители са разпределили членовете и ръководството на секционните избирателни комисии като е постигнато съгласие между тях. Протоколът е подписан без забележки или особени мнения от всички упълномощени представители на политическите партии и коалиции. Договореното между партиите и коалициите, отразено в табличен вид в протокола от консултациите, съвпада и с представените от тях конкретни поименни предложения за състав на секционните избирателни комисии. На следващо място, предложението на Кмета на Община Тетевен отразява напълно постигнатото съгласие и конкретните предложения на всяка от политическите партии и коалиции. Спазени са императивните разпоредби на ИК и решенията на ЦИК като представителите на една партия и коалиция не може да имат мнозинство в СИК, както и председателят, заместник председателят и секретарят не може да са от една и съща партия. На следващо място, броят на членовете и ръководството на партиите и коалициите е съобразно Решение № 1683-НС от 16.02.2023 г. на ЦИК и Решение № 23-НС от 17.02.2023 г. на РИК Ловеч.

Членовете на секционните избирателни комисии на територията на община Тетевен са назначени при условията на чл. 91, ал. 11 от ИК, а именно в случаите на постигнато съгласие РИК назначава секционните избирателни комисии по предложението на кмета на общината, направено по реда на ал. 8. В Решение № 62-НС от 05.03.2023 г. на РИК Ловеч за назначаване на секционните избирателни комисии е взето предвид наличието на съгласие и комисиите са назначени така както е получено предложението от Кмета на Община Тетевен и отразява изцяло договореното между всички политически партии и коалиции при проведените консултации в общината.

Влиза Ивелина Георгиева Иванова.

Председателят направи предложение, което бе подложено на гласуване. Бе проведено гласуване и с 13 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Росица Дилянова Димитрова; Ивелина Георгиева Иванова, Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 20 от Изборния кодекс, Районна избирателна комисия Ловеч

**Р Е Ш И :**

ПРИЕМА писмо /сигнал/ с вх. № 77/06.03.2023 г., 14.00 часа, от Силвия Младенова, като неоснователен и недоказан.

Настоящото решение подлежи на обжалване пред Централната избирателна комисия в срок до три дни от обявяването му.

**Точка трета:**

Постъпило е Предложение с вх. № 75/06.03.2023 г. от Пенко Велков Ненчев като упълномощен представител на КП „БЪЛГАРСКИ ВЪЗХОД“ – гр. Ловеч. Иска се извършване на промени в състава на СИК с № 111800041, като на мястото на Станка Недялкова Димитрова – член, да бъде назначена Богданка Пейкова Генова.

Председателят направи предложение, което бе подложено на гласуване. Бе проведено гласуване и с 13 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Росица Дилянова Димитрова; Ивелина Георгиева Иванова, Любен Иванов Раев; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 4 и т. 5 от Изборния кодекс и Решение № 1683-НС/16.02.2023 г. на Централна избирателна комисия, Районна избирателна комисия Ловеч

**Р Е Ш И :**

**В СИК № 111800041 – с. Умаревци**

ОСВОБОЖДАВА Станка Недялкова Димитрова с ЕГН \*\*\* - като член и анулира издаденото й удостоверение.

НАЗНАЧАВА за член Богданка Пейкова Генова с ЕГН \*\*\*.

Настоящото решение подлежи на обжалване пред Централната избирателна комисия в срок до три дни от обявяването му.

Поради изчерпване на дневния ред заседанието бе закрито в 17:40 ч.

ПРЕДСЕДАТЕЛ:

 /Валентина Недялкова/

СЕКРЕТАР:

 /Петко Петков/